ΓΡΑΠΤΗ ΕΡΩΤΗΣΗ E-1701/02

υποβολή: Mara Sornosa Martnez (PSE)και Brbara Dhrkop Dhrkop (PSE) προς την Επιτροπή

(13 Ιουνίου 2002)

Θέμα: Επιπτώσεις του έργου επέκτασης του αεροδρομίου του Σαν Σεμπαστιάν στον οικολογικό δρυμό Playaundi

Ο οικολογικός δρυμός Playaundi (Irn) στον κόλπο Txingudi, που είναι ο δεύτερος σε σπουδαιότηταγρότοπος της Χώρας των Βάσκων προτάθηκε από τις βασκικές αρχές ως ζώνη ΠΕΒΖ (LIC, Περιορισμένη Εμποροβιομηχανική Ζώνη) και ΕΟΖΠ (ZEPA, Ειδική Ορνιθολογική Ζώνη Προστασίας) στο δίκτυο Natura 2000, χάρη στο μεγάλο πλούτο ειδών που περιλαμβάνει. Πραγματικά ο δρυμός περιλαμβάνεται στην οδηγία 79/409/ΕΟΚ(1) ως τόπος αποδημίας πτηνών καθώς και διαβίωσης μοναδικών ειδών τέτοιων όπως ο φρύνος Bufo calamita, που αναφέρεται στο Παράρτημα IV της Οδηγίας Habitats μεταξύ των ειδών που χρήζουν αυστηρώς προστασίας.

Αυτός ο φυσικός χώρος που προστατεύεται επίσης από την εθνική καθώς και αυτονομική νομοθεσία έχει τύχει ενισχύσεων από το ταμείο LIVE-Nature, πουποστήριξε οικονομικά το 40 % των εργασιών αποκατάστασης του δρυμού. Εξάλλου, η Ευρωπαϊκή Επιτροπή προέβη σε θετική αξιολόγηση των προόδων των περιβαλλοντικών εργασιών.

Ωστόσο, ο δρυμός Playaundi και ο κόλπος Txingudi γενικά, απειλούνται τώρα από τις αρνητικές επιπτώσεις που θα μπορούσε να έχει το έργο επέκτασης του αεροδρομίου πλησίον του Σαν Σεμπαστιάν του οποίου η διαχειρίστρια επιχείρηση AENA επιθυμεί να αυξήσει την εναέρια κυκλοφορία και να το κάνει προσιτό σε μεγάλα αεροπλάνα.

Επιπρόσθετα, λαμβάνονταςπόψη ότι εντός δύο ετών προβλέπεται ότι το Τρένο Υψηλής Ταχύτητας θα χρησιμοποιηθεί στη γραμμή Irn — Μαδρίτη οπότε και θα καλύψει σε μεγάλο βαθμό τις ανάγκες μεταφορών της περιοχής, ερωτάται: Θα μπορούσε η Επιτροπή να πληροφορήσει σχετικά με την κατάσταση χαρακτηρισμού των ζωνών ΠΕΒΖ (LIC) και ΕΟΖΠ (ZEPA) του κόλπου Txingudi και του δρυμού Playaundi;

Η Επιτροπή θεωρεί ότι το κεφάλαιο 6 (περιβαλλοντική ανάλυση) του ρυθμιστικού σχεδίου του αεροδρομίου εκπονήθηκε σύμφωνα με τις αρχές που διέπουν την οδηγία 97/11/ΕΟΚ(2) που αφορά την αξιολόγηση των επιπτώσεων μερικών δημόσιων και ιδιωτικών έργων επί του περιβάλλοντος·

Ποια είναι τα συγκεκριμένα μέτρα που σκέπτεται να λάβει η Επιτροπή για να εξασφαλίσει την προστασία του δρυμού και την οριστική αναγνώρισή του ως τέτοιου·

(1) ΕΕ L 103 της 25.4.1979, σελ. 1.

(2) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(25 Ιουλίου 2002)

Η Επιτροπή πληροφορεί τα Αξιότιμα Μέλη ότι η τοποθεσία Playaundi έχει περιληφθεί στον προτεινόμενο Τόπο Κοινοτικής Σημασίας (πΤΚΣ)πό την ονομασία Terrazas y Marismas del Bidasoa (ES2120015). Πρόκειται για έκταση 109 εκταρίων που προτάθηκε ως πΤΚΣ από τις ισπανικές αρχές τον Δεκέμβριο του 1997.

Η τοποθεσία Txingudi έχει χαρακτηρισθεί ως Ζώνη Ειδικής Προστασίας (ΖΕΠ) την 1η Ιουλίου 1994. Πρόκειται για τοποθεσία έκτασης 134 εκταρίων εκ των οποίων 25,5 % επικαλύπτεται με την σημαντική ορνιθολογικώς ζώνη αριθ. 37 Estuario del Bidasoa (Txingudi).

Η Επιτροπή έχει αξιολογήσει θετικά το έργο Life-Nature B4-3200/98/489 για την στρατηγική συνολικής αποκατάστασης του κόλπου Txingudi με τη συμμετοχή δημόσιων και ιδιωτικών φορέων.

Η Επιτροπή έχει δώσει ιδιαίτερη προσοχή στο έκτο κεφάλαιο του Master Plan για τον αερολιμένα του San Sebastian λαμβάνονταςπόψη τις διαθέσιμες πληροφορίες. Το κεφάλαιο αυτό δεν πληροί τις διατάξεις που ορίζονται στην οδηγία 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον.

Επειδή το έργο επέκτασης του αερολιμένα του San Sebastian ενδεχομένως να έχει σημαντικές επιπτώσεις σε τόπους Natura 2000, οι ισπανικές αρχές πρέπει να τηρήσουν τις διατάξεις που προβλέπονται στο άρθρο 6 παράγραφος 3 της οδηγίας για τους οικοτόπους, δηλαδή της οδηγίας 92/43/ΕΟΚ του Συμβουλίου της 21ης Μαΐου 1992 σχετικά με τη διατήρηση των φυσικών οικοτόπων καθώς και της άγριας πανίδας και χλωρίδας(1).

Η Επιτροπή δεν γνωρίζει αυτήν την πρωτοβουλία. Η Επιτροπή δεν έχει λάβει καμία πληροφορία από την ισπανική κυβέρνηση σχετικά με οποιοδήποτε πρόγραμμα ή σχέδιο έργου που αφορά αυτόν τον τόπο Natura 2000, και για το λόγο αυτό θα ζητήσει από τις ισπανικές αρχές να της διαβιβάσουν πληροφορίες σχετικά με το προαναφερόμενο έργο.

(1) ΕΕ L 206 της 22.7.1992.